Komission asetus (EY) N:o 2734/2000,

annettu 14 päivänä joulukuuta 2000,

naudanlihan ostamisesta tarjouskilpailulla annetun asetuksen (ETY) N:o 1627/89 muuttamisesta ja neuvoston asetuksen (EY) N:o 1254/1999 soveltamista koskevista yksityiskohtaisista säännöistä naudanliha-alan julkisten interventioiden ostojärjestelmien osalta annetusta asetuksesta (EY) N:o 562/2000 poikkeamisesta tai sen muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on muutettuna komission asetuksella (EY) N:o 907/2000(2), ja erityisesti sen 38 artiklan 2 kohdan ja 47 artiklan 8 kohdan,

sekä katsoo seuraavaa:

(1) Naudanlihan interventio-ostoista 9 päivänä kesäkuuta 1989 annetussa komission asetuksessa (ETY) N:o 1627/89(3), sellaisena kuin se on viimeksi muutettuna asetuksella (EY) N:o 2652/2000(4), avattiin eräissä jäsenvaltioissa tai niiden osissa tiettyjä laaturyhmiä koskevat tarjouskilpailuostot.

(2) Kuluttajien luottamus naudanlihan turvallisuuteen on vakavasti heikentynyt naudan spongiformiseen enkefalopatiaan (BSE) liittyvien viimeaikaisten tapahtumien vuoksi. Tämä on johtanut naudanlihan kulutuksen voimakkaaseen vähenemiseen ja sen hintojen merkittävään laskuun, mikä saattaa vielä jatkua. Tämän vuoksi naudanlihan markkinat ovat huomattavan häiriintyneet, ja markkinoiden romahtamisriski on olemassa. Niinpä asetuksen (EY) N:o 1254/1999 38 artiklan 1 kohdan mukaiset kiireelliset tukitoimenpiteet ovat välttämättömiä.

(3) Edellä kuvatun markkinatilanteen huomioon ottamiseksi ja toteutettavien toimenpiteiden tehokkuuden parantamiseksi interventioon on syytä hyväksyä lisätuotteita, sallia ruhojen nykyistä suurempi enimmäispaino niiden eläinten osalta, joita on jouduttu pitämään kauemmin kysynnän vähäisyyden vuoksi, ja tilapäisesti mukauttaa markkinoiden keskihintaan sovellettavan ja enimmäisostohinnan määrittelemisessä käytettävän korotuksen määrä, jotta otettaisiin erityisesti huomioon alalla tapahtunut kustannusten lisääntyminen ja tulojen vähentyminen.

(4) Naudanliha-alan poikkeuksellisista markkinatukitoimenpiteistä Yhdistyneessä kuningaskunnassa 19 päivänä huhtikuuta 1996 annetussa komission asetuksessa (EY) N:o 716/96(5), sellaisena kuin se on viimeksi muutettuna asetuksella (EY) N:o 1176/2000(6), vahvistetaan Yhdistyneessä kuningaskunnassa kasvatettuja yli 30 kuukauden ikäisiä nautaeläimiä koskevat erikoistoimenpiteet. Toimenpiteet koskevat kyseisten eläinten teurastamista ja hävittämistä. Tämän vuoksi ei ole mahdollista hyväksyä julkiseen interventioon Yhdistyneen kuningaskunnan kuohittuja eläimiä, jotka ylittävät kyseisen ikärajan. Lisäksi komission päätöksessä 2000/764/EY(7) säädetään, että kaikki yli 30 kuukauden ikäiset ihmisravinnoksi tavanomaisesti teurastettavat naudat on tutkittava jollakin komission päätöksen 98/272/EY(8), sellaisena kuin se on muutettuna päätöksellä 2000/374/EY(9), liitteessä IV olevassa A-osassa mainituista pikatesteistä viimeistään 1 päivästä heinäkuuta 2001. Tämän vuoksi markkinoille myynti huomioon ottaen julkiseen interventioon ei voida hyväksyä eläimiä, joita ei ole tutkittu kyseisellä testillä.

(5) Jotta intervention vaikutus olisi täysimääräinen, olisi avattava toinen erikoistarjouskilpailu vuoden 2000 joulukuuksi. Tässä tarkoituksessa on syytä säätää lisämääräajasta tarjousten esittämiseksi ja vahvistaa toimituksille määräaika.

(6) Ottaen huomioon hintanoteerauksiin liittyvät vaikeudet markkinoiden ollessa hiljaiset ja yhteisön hintojen suuntaukset on tarpeen sallia, että asetuksen (EY) N:o 1254/1999 47 artiklan 3 kohdan ensimmäisessä luetelmakohdassa tarkoitettu yhteisön keskimääräinen markkinahinta on alle 84 prosenttia interventiohinnasta ja että vuoden 2000 joulukuun toisen tarjouskilpailun avaamiseksi riittää viimeisin viikkonoteeraus.

(7) Jotta voitaisiin vastata lisähäiriöihin, joita markkinoille aiheuttavat sinne tuotavat huomattavat määrät yhteisöstä peräisin olevia lihotettavia nuoria urospuolisia nautoja, joita pidetään alkuperätiloilla kysynnän puutteen vuoksi ja joille ei ole kyseisillä tiloilla enää rehua, olisi toteutettava tarvittavat tukitoimenpiteet ja sallittava tässä tarkoituksessa tällaisista eläimistä saatavien ruhojen osto interventioon. Lisäksi olisi rajoitettava sellaisten ruhojen painoa, jotka voidaan hyväksyä kyseiseen järjestelmään, jotta interventioon ei toimitettaisi markkinoille lähes valmiita eläimiä. Lisäksi kaksinkertaisen tuen myöntämisen estämiseksi on syytä ottaa käyttöön mekanismi, jossa ostohinnan kokonaismaksun edellytyksenä on, että tuottaja ei ole hakenut kyseisestä eläimestä asetuksen (EY) N:o 1254/1999 4 artiklassa tarkoitetun kaltaista erityispalkkiota. On myös tarpeen säätää asetuksella (EY) N:o 1254/1999 vahvistetun tavanomaisen interventiojärjestelmän täydennyksistä tai poikkeuksista.

(8) Nautaeläinten tunnistus- ja rekisteröintijärjestelmän käyttöönottamisesta seka naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta 17 päivänä heinäkuuta 2000 annetussa Euroopan parlamentin ja neuvoston asetuksessa (EY) N:o 1760/2000(10), sellaisena kuin se on muutettuna komission asetuksella (EY) N:o 2258/2000(11), vahvistetaan pakollisen merkitsemisen järjestelmä, jota on interventiotuotteiden osalta noudatettava.

(9) Eräistä komission asetuksen (EY) N:o 562/2000(12) säännöksistä olisi näin ollen poikettava tai niitä olisi muutettava.

(10) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Korvataan asetuksen (ETY) N:o 1627/89 liite tämän asetuksen liitteellä.

2 artikla

Poiketen siitä, mitä asetuksen (EY) N:o 562/2000 4 artiklan 1 kohdan ensimmäisessä alakohdassa säädetään, lisätuotteet, joita voidaan ostaa interventioon, ovat seuraavat:

- laatuluokka A, luokka O2 ja luokka O3,

- IRLANTI: Laatuluokka C, luokka O4,

- YHDISTYNYT KUNINGASKUNTA - POHJOIS-IRLANTI laatuluokka C, luokka O4.

3 artikla

Sen lisäksi, mitä asetuksen (EY) N:o 562/2000 4 artiklan 2 kohdassa säädetään, interventioon ei voida ostaa seuraavia tuotteita:

a) Yhdistyneessä kuningaskunnassa kasvatetuista, yli 30 kuukauden ikäisistä kuohituista eläimistä saadut ruhot ja puoliruhot;

b) muissa jäsenvaltioissa kasvatetuista, yli 30 kuukauden ikäisistä kuohituista eläimistä saadut ruhot ja puoliruhot, jos kyseisille eläimille ei ole tehty jotain päätöksen 98/272/EY liitteessä IV olevassa A osassa mainituista pikatesteistä.

4 artikla

Avataan vuoden 2000 joulukuuksi toinen etikoistarjouskilpailu

Tällöin:

- sen lisäksi, mitä asetuksen (EY) N:o 562/2000 10 artiklassa säädetään, kyseiseen tarjouskilpailuun liittyvien tarjousten esittämisen määräaika päättyy joulukuun 2000 kolmantena tiistaina,

- poiketen siitä, mitä asetuksen (EY) N:o 562/2000 16 artiklan 2 kohdassa säädetään, toimitusten määräaika päättyy 12 päivänä tammikuuta 2001.

5 artikla

Poiketen siitä, mitä asetuksen (EY) N:o 562/2000 33 artiklan 3 kohdassa säädetään:

- tarjouskilpailuja voidaan avata silloin kun asetuksen (EY) N:o 1254/1999 47 artiklan 3 kohdan ensimmäisen alakohdan toisessa luetelmakohdassa tarkoitettu edellytys täyttyy jäsenvaltiossa tai sen osassa,

- tämän asetuksen 4 artiklassa tarkoitetun intervention aloittamiseksi riittää jäsenvaltioiden tai jäsenvaltioiden osien markkinahintojen viimeisin viikkonoteeraus.

6 artikla

1. Poiketen, siitä, mitä asetuksen (EY) N:o 562/2000 4 artiklan 2 kohdan g alakohdassa säädetään, siinä tarkoitettujen ruhojen enimmäispaino on 380 kilogrammaa. Ensimmäisessä kahdessa tarjouskilpailussa kyseinen paino on kuitenkin 430 kilogrammaa.

2. Asetuksen (EY) N:o 563/2000 36 artiklasta poiketen:

a) asetuksen (EY) N:o 1254/1999 47 artiklan 3 kohdassa tarkoitetuissa tarjouskilpiluissa markkinoiden keskihintaan sovellettavan korotuksen määrä on 14 euroa 100 kilogrammalta teuraspainoa:

b) asetuksen (EY) N:o 1254/1999 47 artiklan 5 kohdassa tarkoitetuissa tarjouskilpailuissa markkinoiden keskihintaan sovellettavan korotuksen määrä on 7 euroa 100 kilogrammalta teuraspainoa.

7 artikla

Asetuksen (EY) N:o 562/2000 ja tämän asetuksen säännösten mukaisesti avataan julkinen interventio myös ruhoille ja puoliruhoille, jotka on saatu yhteisöstä peräisin olevista urospuolisista eläimistä, jotka ovat alle 12 kuukauden ikäisiä, kun kyseessä on laatuluokka A, ja alle 14 kuukauden ikäisiä, kun kyseessä on laatuluokka C.

Tällöin:

- eläinten teuraspainon on oltava 140-200 kilogrammaa, niillä ei saa olla epämuodostumia eikä niiden paino saa olla poikkeava eläimen ikään nähden,

- jos interventioon tarjottavat tuhot tai puoliruhot on saatu vähintään yhdeksän kuukauden ikäisistä eläimistä, tarjouskilpailun voittajalle maksettavasta ostohinnasta vähennetään 61 euroa toimitettua puoliruhoa kohden. Kyseistä vähennystä ei kuitenkaan sovelleta, jos todistetaan, ettei kyseisestä eläimestä ole haettu erityispalkkiota,

- ehdotettu hinta koskee tuotteen kaikkia laatuluokkia,

- asetuksen (EY) N:o 562/2000 13 artiklan 3 kohtaa sovelletaan tässä artiklassa tarkoitettuihin julkisiin interventioihin. Muita tuotteita koskevissa julkisissa interventioissa vahvistetut kertoimet voivat kuitenkin poiketa kyseisen artiklan mukaan vahvistetuista kertoimista,

- seuraavia asetuksen (EY) N:o 562/2000 säännöksiä ei sovelleta:

a) edellä 4 artiklan 3 kohdan b ja c alakohdan säännökset, lukuun ottamatta laatuluokan merkintää ja teurastusnumeron merkitsemistä koskevia säännöksiä;

b) 18 artiklan 3 kohta;

c) 20 artikla, lukuun ottamatta Yhdistynyttä kuningaskuntaa ja Portugalia;

d) 36 artikla;

e) liitteessä II esitetyt tuotteiden luokitukseen liittyvät ohjeet.

Lisäksi tämän artiklan mukaisesti ostettuihin tuotteisiin sovelletaan seuraavaa:

- poiketen siitä, mitä asetuksen (EY) N:o 562/2000 11 artiklan 5 kohdan a alakohdassa säädetään, kunkin tarjouksen on koskettava vähintään viittä tonnia,

- interventioelinten on ilmoitettava vastaavat määrät antaessaan tarjoukset tiedoksi komissiolle,

- tuotteet on varastoitava tarjouskilpailun tai kuukauden mukaan erinä, jotka ovat helposti tunnistettavissa,

- asetuksen (EY) N:o 562/2000 31 artikian 1-4 kohdassa säädetyt tiedonannot on tehtävä rillään muiden julkiseen interventioon kuuluvien tuotteiden osalta säädetyistä tiedonannoista.

8 artikla

Lisätään asetuksen (EY) N:o 562/200 4 artiklan 3 kohtaan alakohta seuraavasti:

"d) jotka on merkitty asetuksella (EY) N:o 1760/2000 käyttöön otetun järjestelmän mukaisesti."

9 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan vuoden 2000 joulukuun aikana avattuun toiseen tarjouskilpailuun sekä vuoden 2001 ensimmäisen vuosineljänneksen aikana avattuihin tarjouskilpailuihin.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 14 päivänä joulukuuta 2000.

Komission puolesta

Franz Fischler

Komission jäsen

(1) EYVL L 160, 26.6.1999, s. 21.

(2) EYVL L 105, 3.5.2000, s. 6.

(3) EYVL L 159, 10.6.1989, s. 36.

(4) EYVL L 303, 2.12.2000, s. 9.

(5) EYVL L 99, 20.4.1996, s. 14.

(6) EYVL L 131, 1.6.2000, s. 37.

(7) EYVL L 305, 6.12.2000, s. 35.

(8) EYVL L 122, 24.4.1998, s. 59.

(9) EYVL L 135, 8.6.2000, s. 27.

(10) EYVL L 204, 11.8.2000, s. 1.

(11) EYVL L 258, 12.10.2000, s. 26.

(12) EYVL L 68, 16.3.2000, s. 22.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

Estados miembros o regiones de Estados miembros y grupos de calidades previstos en el apartado 1 del artículo 1 del Reglamento (CEE) no 1627/89/Medlemsstater eller regioner og kvalitetsgrupper, jf. artikel 1, stk. 1, i forordning (EØF) nr. 1627/89/Mitgliedstaaten oder Gebiete eines Mitgliedstaats sowie die in Artikel 1 Absatz 1 der Verordnung (EWG) Nr. 1627/89 genannten Qualitätsgruppen/Κράτη μέλη ή περιοχές κρατών μελών και ομάδες ποιότητος που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 1627/89/Member States or regions of a Member State and quality groups referred to in Article 1(1) of Regulation (EEC) No 1627/89/États membres ou régions d'États membres et groupes de qualités visés à l'article 1er, paragraphe 1, du règlement (CEE) no 1627/89/Stati membri o regioni di Stati membri e gruppi di qualità di cui all'articolo 1, paragrafo 1, del regolamento (CEE) n. 1627/89/In artikel 1, lid 1, van Verordening (EEG) nr. 1627/89 bedoelde lidstaten of gebieden van een lidstaat en kwaliteitsgroepen/Estados-Membros ou regiões de Estados-Membros e grupos de qualidades referidos no n.o 1 do artigo 1.o do Regulamento (CEE) n.o 1627/89/Jäsenvaltiot tai alueet ja asetuksen (ETY) N:o 1627/89 1 artiklan 1 kohdan tarkoittamat laaturyhmät/Medlemsstater eller regioner och kvalitetsgrupper som avses i artikel 1.1 i förordning (EEG) nr 1627/89

>TAULUKON PAIKKA>